CELEX: 62014CN0331(01)
Language: hr
Date: 2014-07-08 00:00:00
Title: Predmet C-331/14: Zahtjev za prethodnu odluku koji je 8. srpnja 2014. uputio Vrhovno sodišče Republike Slovenije (Slovenija) – Petar Kezić s.p. Trgovina Prizma protiv Republike Slovenije – Ministrstvo za finance

8.9.2014   
            
            
               HR
            
            
               Službeni list Europske unije
            
            
               C 303/30
            
         Zahtjev za prethodnu odluku koji je 8. srpnja 2014. uputio Vrhovno sodišče Republike Slovenije (Slovenija) – Petar Kezić s.p. Trgovina Prizma protiv Republike Slovenije – Ministrstvo za finance
   (Predmet C-331/14)
   2014/C 303/38
   Jezik postupka: slovenski
   
      Sud koji je uputio zahtjev
   
   Vrhovno sodišče Republike Slovenije
   
      Stranke glavnog postupka
   
   
      Tužitelj: Petar Kezić s.p. Trgovina Prizma
   
      Tuženik: Republika Slovenija – Ministrstvo za finance
   
      Prethodno pitanje
   
   Treba li odredbe članka 2. stavka 1. i članak 4. stavka 1. Šeste direktive (1) tumačiti tako da, u okolnostima kakve su one u predmetnom slučaju (kada osoba kupuje zemljišta kao fizička osoba te joj se pritom ne obračunava ulazni PDV, na tim zemljištima kao samostalni poduzetnik izgradi trgovački centar, na temelju nacionalnih računovodstvenih pravila kao osnovna sredstva svog poduzeća uknjiži samo dio zemljišta na kojem izgradi trgovački centar, zatim taj trgovački centar zajedno sa zemljištima proda naručitelju gradnje), treba smatrati da ta osoba, već radi toga što nije uknjižila zemljišta kao osnovna sredstva svog poduzeća, ne uključuje ta zemljišta u sustav PDV-a i zato prilikom njihove prodaje nije porezni obveznik plaćanja izlaznog PDV-a?
   
      (1)  Šesta direktiva Vijeća od 17. svibnja 1977. o usklađivanju zakonodavstava država članica koja se odnose na poreze na promet – Zajednički sustav poreza na dodanu vrijednost: jedinstvena osnovica za razrezivanje (77/388/EEZ) (SL L 145, str. 1.).